**NARAVOSLOVNI DAN: OGLAŠANJE PTIC**

**VODILO ZA UČITELJE**

I. del

**Naravoslovni dan:** OGLAŠANJE PTIC

**Predmet:** naravoslovje, biologija

**Starost učencev:** 7. – 9. r

**Trajanje:** 5 PU

**Splošni cilji:** Učenec dopolnjuje in povezuje predhodno pridobljeno znanje o zvoku in sprejemanju zvoka s spoznavanjem predstavnikov razreda PTIC (*Aves*). Dejavnosti so zastavljene interdisciplinarno in od učenca zahtevajo samostojno delo, delo v naravnem okolju in delo preko novih oblik IKT vsebin. Preko opazovanja in doživljanja naravnega okolja in živih bitij v njih bo lahko izboljšal svoj odnos do naravne dediščine. Pridobljena znanja bo lahko v prihodnosti uporabil in se še nadaljnje spoznaval s svojo okolico.

**Operativni cilji za 7.r.** (naravoslovje):

Učenec:

* spozna nekaj oddajnikov zvoka (npr. Glasilke, strune, radijski zvočnik) in sprejemnik zvoka (uho) (utrjevanje),
* spozna, da ljudje in živali uporabljamo zvok za izmenjavo podatkov (sporazumevanje),
* spozna osnovno zgradbo glavnih gradbenih tipov živali:...vretenčarje (...ptiče),
* razvrsti živali v bližnjem ekosistemu v širše sistemske kategorije z uporabo določevalnih ključev.

**Operativni cilji za 8. r.** (biologija, geografija)

Učenec:

* razume zgradbo in delovanje slušnega organa,
* spozna potrebo po ohranjanju naravne in kulturne dediščine;
* razume občutljivo povezanost med človekom in naravo.

**Operativni cilji za 9. r.** (biologija, geografija)

* spozna, da sorodne vrste združujemo v rod, te pa v družino, red, razred in deblo,
* spozna, da znanost vsako vrsto poimenuje z dvodelnim latinskim imenom, ki je bolj stalno in nedvoumno, kot so ljudska imena,
* ob primerih vrednoti in razvija odnos do naravne in kulturne dediščine svoje domovine.

**Operativni cilji za vse tri razrede** (glasbena vzgoja, organizmi v naravnem in umetnem okolju)

* razvija in poglablja ritmični, melodični in harmonski posluh ter občutek za kombinacijo zvokov,
* poglablja estetsko občutljivost in odnos do zvočnega okolja,
* uporablja glasbene vire, interaktivne medije in sodobno tehnologijo,
* se seznani z značilnimi predstavniki živih bitij v naravnih ekosistemih bližnje okolice,
* razvija pozitiven odnos do živega sveta.

**Oblike dela:** individualna

**Metode dela:** metoda dela s slikami in posnetki, metoda dela s tekstom, metoda opazovanja, praktično delo, terensko delo, metoda dela z IKT (mobilni telefon)

**Medpredmetnost:** naravoslovje, biologija, geografija, glasbena vzgoja, organizmi v naravnem in umetnem okolju, računalništvo

**Literatura:**

* Burton, R., 2005. Življenje s ptiči: vodnik. Slovenska izdaja. Ljubljana: Narava
* Godec, G., Grubelnik, L., Glažar, S., Jamšek, S., Zmazek, B., 2015. NARAVOSLOVJE 7: i-učbenik za naravoslovje v 7. razredu osnovne šole. Ljubljana: Zavod RS za šolstvo (dostopno na spletni strani: <https://eucbeniki.sio.si/nar7> , 23. 4. 2020)
* Hall, D. ur., 2005. Encyclopedia of Birds. Kent: Grange Books
* Müller W. in Vrezec A., 1998. Ptice Slovenije: mali priročnik. Koper: DOPPS
* Novak, B., 2020. Biologija 8: učbenik za 8. razred devetletne osnovne šole. Ljubljana: DZS
* Singer, D., 2004. Kateri ptič je to?: ptiči Evrope. Slovenska izdaja. Kranj: Narava
* Roche J.C., 2000. Die Vogelstimmen Europas auf 4 CDs: Rufe und Gesänge [CD]. Druga izdaja. Anif: Sony DADC AUSTRIA AG
* SPLETNA STRAN DRUŠTVA DOOPS <https://www.ptice.si/> , 16. 4. 2020
* SPLETNA STRAN PRIDOSLOVNEGA MUZEJA: <http://www2.pms-lj.si/kljuci/vrtne-ptice/>, 23. 4. 2020
* Wikipedija <https://sl.wikipedia.org/wiki/Pti%C4%8Di>, 16. 4. 2020

II. del

PREVERJANJE OPRAVLJENEGA DELA UČENCA

Učenec po navodilu samostojno izvede naravoslovni dan OGLAŠANJE PTIC (navodila za učenca so v prezentaciji). Na koncu prezentacije so še dodatne vsebine za razširitev znanja.

**Učitelj preveri opravljeno delo učenca tako, da:**

* **preveri fotografije povzetka snovi v zvezku,**
* **fotografijo sebka/selfi na terenu in**
* **posluša zvočno zgodbo, ki jo učenec naredi.**

**Učenec pošlje po e-pošti ali MMS ali preko Viber/Whats App/Messenger aplikaciji** po opravljenem dnevu dejavnosti.

V nadaljevanju so zapisani *pričakovani odgovori oziroma izdelki* pri posameznih nalogah.

1. Naloga: POSLUŠANJE

Učenec *posluša okolico doma* in si ustvarja zvočno sliko. Doživlja in na podlagi tega izpolni drugo nalogo.

1. Naloga: UVOD

* Učenec zapiše naslov NARAVOSLOVNI DAN PTIČJE OGLAŠANJE in podnaslov: UVOD
* Nato **odgovori** na vprašanje (Katere zvoke si slišal pri nalogi POSLUŠANJE OKOLICE? *Avtomobil, ptice, veter, šum motorja, šelestenje listov,…*) v obliki miselnega vzorca.
* Prepiše prosojnici 6 in 7. Razmišlja o zaznavanju zvokov.
* Ogleda si spletno stran <https://eucbeniki.sio.si/nar7/1221/index3.html> in naredi ***povzetek***spletne strani.
* Ogleda si *zgradbo ušesa in opiše ali nariše uho* ter označi v zvezek (priporočam, da se ta naloga izvaja samo z 8. razredom).

1. Naloga: TEREN

Učenec odide na teren. ***Snema*** *zvoke ptic.* Na terenu opazuje ptice in ***naredi skico izbrane ptice*.** *Naredi* ***sebek/selfi sebe na terenu*.**

1. Naloga: POGLOBITEV

* Prebere si posamezne prosojnice (8-14). ***Naredi povzetek celotnega poglavja s 25 stavki.***
* Zapiše ime podnaslova: PTICE. *Prilepi skico svoje ptice s terena. Ugotovi in zapiše ime skicirane vrste* (dvojno latinsko ime in slovensko ime), pri čimer si pomaga z določevalnimi ključi in ostalimi spletnimi stranmi.
* Zapiše ime podnaslova: JEZIK PTIC in povzetek.
* Prebere prosojnice 10-12, si ogleda spletne strani in posluša zvočne posnetke.
* Posluša zvočne posnetke oglašanj ptic in prepoznava vrste preko posnetih zvokov s terena (3. naloga) ter jih zapiše v zvezek.
* Zapiše ime podnaslova: JEZIK PTIC in povzetek.

1. Naloga: ZVOČNA ZGODBA

* Učenec si prebere navodila (prosojnice 15-18) za izdelavo zvočne zgodbe.
* Posluša svoje zvočne posnetke s terena, naloži si aplikacijo Urejevalnik glasbe preko katere izreže posamezne zvoke s terena in **ustvari Zvočno zgodbo**.

**Če je učenec poslal vse zgoraj našteto, je aktivnosti opravil**.

*Pripravila: Katarina Konda Črnomelj, 23. 4. 2020*